# **Formulare criteriu privind numărul mediu anual de personal în aplicarea prevederilor art. 179, lit. i) din Legea nr. 98/2016**

Ofertantul demonstrează că deține, în structura sa organizatorică, un număr mediu anual al personalului de minimum *[introduceți numărul și caracteristicile cu utilizarea informațiilor de mai jos, ca de exemplu:* 3 ingineri în specializarea construcții civile cu diplomă de licență*]* pentru:

1. ultimul an financiar încheiat, respectiv *[introduceți anul]*
2. ultimii 2 ani financiari, respectiv *[introduceți anii]*
3. ultimii 3 ani financiari, respectiv *[introduceți anii]*

*[selectați, în funcție de obiectul Contractului și în funcție de informațiile obținute din analiza și cercetarea de piață]*

Ofertantul trebuie să demonstreze că deține, în structura sa organizatorică, un număr mediu al personalului de conducere de minimum *[introduceți numărul și caracteristicile cu utilizarea informațiilor de mai jos*, ca de exemplu: un șef de departament/compartiment inginerie, cu diplomă de licență în specializarea construcții civile*]* pentru:

1. ultimul an financiar încheiat, respectiv *[introduceți anul]*
2. ultimii 2 ani financiari, respectiv *[introduceți anii]*
3. ultimii 3 ani financiari, respectiv *[introduceți anii]*

*[selectați, în funcție de obiectul Contractului și în funcție de informațiile obținute din analiza și cercetarea de piață]*

**PERSONALIZAREA ÎN FUNCȚIE DE OBIECTUL CONTRACTULUI, astfel:**

**PENTRU SERVICII DE PROIECTARE – Modalități de exprimare a cerinței în documentația de atribuire**

**VARIANTA 1 - în special când obiectul contractului presupune existența unui număr de angajați permanenți la nivel de operator economic care prestează serviciul**

Pentru scopul acestei proceduri de atribuire, efectivul (numărul) mediu de personal include următoarele categorii de personal:

1. personal calificat în specializările/disciplinele relevante pentru obiectul contractului, așa cum este indicat în continuare și care este efectiv implicat în prestarea de servicii de proiectare de *[introduceți – exemplu:* 3 ingineri în specializarea construcții civile cu diplomă de licență *construcții civile, industriale, autostrăzi, drumuri naționale, drumuri județene....]*
2. personal tehnic calificat în specializările/disciplinele relevante pentru obiectul contractului așa cum este indicat mai jos și care este efectiv implicat în prestarea de servicii de proiectare de *[introduceți - exemplu civile, industriale, autostrăzi, drumuri naționale, drumuri județene....]*

*[Utilizați, pentru structurarea cerinței, informațiile din tabelul de mai jos, în situația în care efectivul/numărul personalului este compus din mai multe specializări].*

Cerința minimă pentru efectivul/numărul mediu de personal din categoriile solicitate este:

|  |  |  |
| --- | --- | --- |
| disciplina/ specialitatea | Număr (efectiv) minim/mediu anual personal cu nivel de calificare – **diplomă de licență** în fiecare din ultimii 3 ani financiari | număr minim efectiv mediu anual personal cu nivel de calificare – **certificat de calificare profesională nivelul 3** (tehnicieni) în fiecare din ultimii 3 ani financiari |
| *....[introduceți aici disciplinele/specializările relevante pentru obiectul contractului]* |  |  |
| *Exemplu: Proiectare construcții civile* | *[introduceți; exemplu: 4 – mai departe se poate defalca în seniori/avansați, juniori/începători în funcție de anii de experiență în activitate ai personalului considerat necesar]* | *[introduceți; exemplu: 4 – mai departe se poate defalca în seniori/avansați, juniori/începători]* |
| *Exemplu: Proiectare structură rezistentă* | *[introduceți; exemplu: 4 – mai departe se poate defalca în seniori/avansați, juniori/începători]* | *[introduceți; exemplu: 4 – mai departe se poate defalca în seniori/avansați, juniori/începători]* |
| *Exemplu: Proiectare instalații* | *[introduceți; exemplu: 4]* |  |
| .... |  |  |
| **Total** | **.....** |  |
| **Total** |  | |

Pentru scopul acestei proceduri de atribuire, nivelul de calificare **diploma de licență** înseamnă:

1. pentru disciplina/specialitatea *[introduceți aici denumirea disciplinelor ce corespund profesiilor nereglementate – exemplu: proiectare instalații]* nivelul 4 de calificare valabil anterior momentului intrării în vigoare a Cadrului Național al Calificărilor/Cadrul European al Calificărilor (2013) și nivelul 5 de calificare după momentul intrării în vigoare a Cadrului Național al Calificărilor (2013)
2. pentru disciplina/specialitatea *[introduceți aici denumirea disciplinelor ce corespund profesiilor reglementate prin norme]* nivelul 5 de calificare valabil anterior momentului intrării în vigoare a Cadrului Național al Calificărilor/Cadrul European al Calificărilor (2013) și nivelul 7 de calificare după momentul intrării în vigoare a Cadrului Național al Calificărilor (2013).

Pentru scopul acestei proceduri de atribuire, efectivul (numărul) mediu de personal pentru fiecare an financiar se stabilește ca medie aritmetică simplă rezultată din suma efectivelor lunare de personal din categoriile solicitate din anul respectiv împărțită la numărul de luni calendaristice. Pentru fiecare lună se va lua în calcul efectivul/numărul de personal din categoriile sus menționate care a desfășurat o activitate permanentă cu operatorul economic respectiv, indiferent dacă această activitate este desfășurată pe perioadă determinată sau nedeterminată, cu normă întreagă sau cu fracțiuni de normă în ultima zi lucrătoare a lunii calendaristice în cauză.

*[Perioada de 3 ani trebuie considerată ca o perioadă maximă și în cazul în care, pentru orice motiv obiectiv, un operator economic nu poate furniza dovezi pentru cei trei ani (adică operatorul economic are data de înființare mai recentă decât ultimii 3 ani, acest aspect nu trebuie utilizat ca un motiv pentru a considera cerința minimă neîndeplinită).*

*Numărul efectivului de personal și categoriile de specializări precum și ponderea personalului de conducere și execuție se determină prin raportare la caracteristicile unităților economice din sectorul economic de activitate căruia i se adresează contractul și prin raportare la natura activității, nivelul de automatizare și informatizare a activității economice respective precum și la ponderea resurselor de altă natură decât cele umane necesare pentru realizarea activităților în contract.]*

Ofertantul trebuie să demonstreze că deține în structura sa organizatorică un efectiv al personalului de conducere de minimum *[introduceți numărul (Atenție! Aici introduceți numărul total)]* pentru:

1. ultimul an financiar încheiat, respectiv *[introduceți anul]*
2. ultimii 2 ani financiari, respectiv *[introduceți anul]*
3. ultimii 3 ani financiari, respectiv *[introduceți anul]*

Pentru scopul acestei proceduri de atribuire, personal de conducere implicat în/în legătură cu prestarea serviciilor înseamnă personal care ocupă în organizația operatorului economic funcții cu rol de coordonare a activității economice de proiectare *[introduceți]* și are responsabilitatea managerială a acestui proces, inclusiv a datelor de intrare și de ieșire la nivel de operator economic.

|  |  |  |
| --- | --- | --- |
| disciplina/specialitatea | Numărul minim de personal de conducere în fiecare din ultimii 3 ani financiari | Număr minim anual de personal cu rol de coordonare/seniori în fiecare din ultimii 3 ani financiari |
| *...[introduceți aici disciplina/specializarea relevantă pentru obiectul contractului – exemplu: proiectare drumuri și poduri]* | *[introduceți; exemplu: 1,2,3...]* | *[Introduceți; utilizați această coloană atunci când nu ați utilizat diferite niveluri de competențe pentru efectivul anual de personal]* |
| *Total* | *[Introduceți]* | |

Ca dovadă preliminară pentru demonstrarea îndeplinirii cerinței minime, Ofertantul trebuie să utilizeze *Partea IV. Criterii de selecție, Secțiunea C: Capacitatea tehnică și profesională* în DUAE (răspuns) rubrica "*Numărul membrilor personalului de conducere*" și rubrica "*Efectivele medii anuale de personal*".

Pentru furnizarea informațiilor aferente numărului mediu anual al personalului și numărul personalului de conducere, Operatorul Economic Ofertant completează în DUAE (răspuns), utilizând formatul pus la dispoziție de Autoritatea Contractantă, câmpurile solicitate astfel:

1. introduce în câmpul „*anul*” – anul pentru care prezintă informațiile solicitate;
2. introduce în câmpul „*număr*” – numărul mediu anual al personalului sau numărul personalului de conducere pentru anul respectiv.

Cerința mai sus menționată este obligatorie și se evaluează: CERINȚĂ ÎNDEPLINITĂ/CERINȚĂ NEÎNDEPLINITĂ utilizând ca referințe:

1. descrierea din Fișa de Date a Achiziției – *Secțiunea III.2.3.a) Capacitatea tehnică și/sau profesională*, paragraful *Numărul mediu anual de personal și numărul personalului de conducere*,
2. informațiile furnizate de Operatorul Economic Ofertant în DUAE (răspuns),

în aplicarea prevederilor art. 193, alin. (1) din Legea nr. 98/2016 și art. 132, alin. (1) din HG nr. 395/2016, în etapa de verificare a modului de îndeplinire a cerințelor minime,

respectiv,

1. informațiile furnizate de Operatorul Economic Ofertant în DUAE (răspuns),
2. documentele justificative furnizate de Operatorul Economic Ofertant pentru informațiile incluse în DUAE (răspuns),

în aplicarea prevederilor art. 196 din Legea nr. 98/2016 și art. 132, alin. (2) din HG nr. 395/2016.

Pentru a demonstra îndeplinirea cerinței minime, orice Operator Economic Ofertant are dreptul:

1. să invoce susținerea unui terț (entitate) și să utilizeze capacitățile acestuia pentru a satisface cerința minimă, indiferent de natura relațiilor juridice existente între Operatorul Economic Ofertant și entitatea ale cărei capacități le utilizează, în condițiile art. 182 și următoarele din Legea nr. 98/2016;
2. să participe în comun cu alți Operatori Economici la Procedura de Atribuire, în condițiile art. 53 din Legea nr. 98/2016.

În cazul în care un Operator Economic Ofertant își **exercită dreptul de a utiliza capacitățile altor entități** pentru a demonstra îndeplinirea cerinței minime, atunci acesta trebuie:

1. să transmită, împreună cu Oferta, până la termenul limită comunicat pentru depunerea Ofertei următoarele:
   1. Angajamentul ferm de susținere din partea unui terț în ceea ce privește îndeplinirea criteriilor referitoare la capacitatea tehnică și/sau profesională ce include:
      1. o enumerare și descriere a capacităților pe care entitatea respectivă le pune la dispoziția Operatorului Economic Ofertant, prin raportare la cerința minimă comunicată în Fișa de Date a Achiziției și cu referire la anexa/anexele angajamentului ferm;
      2. modalitatea efectivă în care entitatea pe ale cărei capacități se bazează Operatorul Economic (Terțul Susținător) asigură Autorității Contractante îndeplinirea obligațiilor asumate prin angajament în situația în care Operatorul Economic Ofertant căruia îi acordă susținere devine Contractant și întâmpină dificultăți pe parcursul derulării Contractului (în situația în care capacitățile incluse în angajamentul ferm vizează resurse netransferabile);
      3. anexa/anexele ce prezintă modul efectiv prin care entitatea pe a cărei capacitate se bazează Operatorul Economic Ofertant va asigura îndeplinirea angajamentului, inclusiv, dar fără a se limita la planificarea și monitorizarea fluxului de informații, documente, resurse și altele asemenea dintre entitatea ale cărei capacități Operatorul Economic le utilizează și Operatorul Economic Ofertant.
   2. un formular DUAE (răspuns) separat pentru Operatorul Economic/entitatea ale cărei capacități le utilizează, care să cuprindă informațiile solicitate în *Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională* rubrica "*Numărul membrilor personalului de conducere*" și "*Efectivele medii anuale de personal*", completat și semnat în mod corespunzător de Terțul Susținător.
2. Să marcheze „Da” în propriul DUAE (răspuns) care însoțește Oferta, *Partea II: Informații referitoare la operatorul economic, Secțiunea C: Informații privind utilizarea capacităților altor entități*.

Instrucțiunile de mai sus pentru furnizarea informațiilor privind numărul mediu anual de personal și numărul personalului de conducere în ceea ce privește DUAE (răspuns) ca dovadă preliminară sau în legătură cu documentele justificative sunt extinse și la Operatorii Economici pe ale căror capacități se bazează Operatorul Economic Ofertant.

În cazul în care Ofertantul utilizează capacitățile altor entități pentru a demonstra îndeplinirea cerinței minime, Terțul Susținător trebuie să:

1. îndeplinească cerința minimă referitoare la "Numărul mediu anual de personal și numărul personalului de conducere";
2. să nu se afle în una din situațiile descrise în Fișa de Date a Achiziției ca reprezentând motiv de excludere;
3. să fie înscris într-un registru profesional relevant sau în registrul comerțului, în țara în care este stabilit.

În cazul în care un Operator Economic Ofertant își exercită dreptul de a participa în comun cu alți Operatori Economici la Procedura de Atribuire, în condițiile art. 53 din Legea nr. 98/2016, pentru a demonstra îndeplinirea cerinței minime, atunci acesta trebuie:

1. să transmită, împreună cu Oferta, până la termenul limită comunicat pentru depunerea Ofertei următoarele:
   1. Acordul de asociere;
   2. un formular DUAE (răspuns) separat pentru Operatorul Economic cu care participă la această procedură, care să cuprindă informațiile solicitate în *Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională* rubrica "*Numărul membrilor personalului de conducere*" și "*Efectivele medii anuale de personal*", completat și semnat în mod corespunzător de Operatorul Economic cu care prezintă Oferta în asociere.
2. Să marcheze „Da” în propriul DUAE (răspuns), *Partea II: Informații referitoare la Operatorul Economic, Secțiunea A: Informații privind operatorul economic* la rubrica „*Operatorul economic participă la procedura de achiziții publice împreună cu alții?*” și să completeze informațiile suplimentare solicitate în acest sens.

În cazul în care Ofertantul este o asociere de Operatori Economici, fiecare membru al asocierii va prezenta efectivele medii anuale ale personalului și ale personalului de conducere, iar cerința va fi îndeplinită în mod cumulativ.

La solicitarea expresă a Autorității Contractante și în aplicarea prevederilor art. 196 și următoarele din Legea nr. 98/2016, transmisă ca urmare a finalizării procesului de evaluare și întocmirea clasamentului ofertelor admisibile pe baza aplicării criteriului de atribuire, Ofertantul (Operator Economic individual sau membru al asocierii) aflat pe primul loc va demonstra îndeplinirea cerinței minime privind numărul mediu anual de personal și numărul personalului de conducere prin prezentarea de documente care să probeze toate afirmațiile incluse în DUAE (răspuns) la rubrica "*Numărul membrilor personalului de conducere*" și "*Efectivele medii anuale de personal*".

Documentele suport includ:

**Varianta 1**

Aceste dovezi pot lua următoarele forme:

* + - 1. organigrama operatorului economic cu indicarea numărului de personal al operatorului economic care prestează servicii și a personalului de conducere aferent fiecărei unități din structura organizatorică și denumirea fiecărei structuri organizatorice
      2. **Extras din Registrul general de evidentă al salariaților** sau din orice alt sistem de planificare a resurselor (Enterprise Resource Planning) utilizat de operatorul economic, din care să reiasă, pentru fiecare din personalul inclus în numărul înscris în DUAE (răspuns), următoarele:
  1. numele personalului implicat în prestarea serviciilor de proiectare la nivel de operator economic
  2. funcția/ocupația persoanei respective în cadrul organizației operatorului economic - conform specificației Clasificării Ocupațiilor din România (COR /ISCO-08) sau altor acte normative
  3. informațiile din actele de studii ale fiecărei persoane nominalizate ca fiind inclusă în numărul de efective medii furnizat ca dovadă preliminară a îndeplinirii cerinței de calificare
  4. profilul/specializarea/calificarea, conform actelor/certificatelor de calificare ale fiecărei persoane nominalizate ca fiind inclusă în numărul de efective medii furnizat ca dovadă preliminară a îndeplinirii cerinței de calificare
  5. *numărul de ani de experiență în funcția/ocupația respectivă ale fiecărei persoane nominalizate ca fiind inclusă în numărul de efective medii furnizat ca dovadă preliminară a îndeplinirii cerinței de calificare (acolo unde cerința minimă este împărțită pe niveluri/intervale de activitate în funcție)*

Aceste dovezi pot lua următoarele forme:

1. organigrama operatorului economic cu indicarea numărului de personal al operatorului economic care prestează servicii și a personalului de conducere aferent fiecărei unități din structura organizatorică, și denumirea fiecărei structuri organizatorice
2. Extras din Registrul general de evidență al salariaților sau din orice alt sistem de planificare a resurselor (Enterprise Resource Planning) utilizat de operatorul economic, din care să reiasă pentru fiecare din personalul inclus în numărul înscris în DUAE (răspuns), următoarele:
   1. numele personalului implicat în prestarea serviciilor de proiectare la nivel de operator economic
   2. funcția/ocupația persoanei respective în cadrul organizației operatorului economic - conform specificației Clasificării Ocupațiilor din România (COR /ISCO-08) sau altor acte normative
   3. informațiile din actele de studii ale fiecărei persoane nominalizate ca fiind inclusă în numărul de efective medii furnizat ca dovadă preliminară a îndeplinirii cerinței de calificare
   4. profilul/specializarea/calificarea, conform actelor/certificatelor de calificare ale fiecărei persoane nominalizate ca fiind inclusă în numărul de efective medii furnizat ca dovadă preliminară a îndeplinirii cerinței de calificare
   5. *numărul de ani de experiență în funcția/ocupația respectivă ale fiecărei persoane nominalizate ca fiind inclusă în numărul de efective medii furnizat ca dovadă preliminară a îndeplinirii cerinței de calificare (acolo unde cerința minimă este împărțită pe niveluri/intervale de activitate în funcție).*

**Varianta 2**

Aceste dovezi trebuie furnizate în următoarele forme:

1. organigrama operatorului economic cu indicarea numărului de personal aferent fiecărei unități din structura organizatorică și denumirea fiecărei structuri organizatorice
2. Extras din Registrul general de evidență a salariaților sau din orice alt sistem de planificare a resurselor (Enterprise Resource Planning) existent la nivel de operator economic, din care să reiasă:
   1. numele personalului implicat în prestarea serviciilor
   2. funcția/ocupația persoanei respective în cadrul organizației operatorului economic - conform specificației Clasificării Ocupațiilor din România (COR /ISCO-08) sau altor acte normative
   3. evidența angajamentelor comerciale în derulare și următoarele informații asociate: data de început, data de finalizare, progresul, numărul de zile/om alocate fiecărui angajament în derulare sau planificat a fi demarat în perioada de derulare a contractului ce rezultă din această procedură.

**Varianta 3**

Aceste dovezi trebuie furnizate în următoarele forme:

1. organigrama operatorului economic cu indicarea numărului de personal aferent fiecărei unități din structura organizatorică și denumirea fiecărei structuri organizatorice
2. Extras din Registrul general de evidență a salariaților sau din orice alt sistem de planificare a resurselor (Enterprise Resource Planning) existent la nivel de operator economic, din care să reiasă:
   1. numele personalului implicat în prestarea serviciilor
   2. funcția/ocupația persoanei respective în cadrul organizației operatorului economic - conform specificației Clasificării Ocupațiilor din România (COR /ISCO-08) sau altor acte normative
   3. evidența angajamentelor comerciale în derulare și următoarele informații asociate: data de început, data de finalizare, progresul, numărul de zile/om alocate fiecărui angajament în derulare sau planificat a fi demarat în perioada de derulare a contractului ce rezultă din această procedură.

În cazul în care, din orice motive, documentele justificative solicitate nu sunt în limba procedurii specificată în *Secțiunea IV.3.6)* a Fișei de Date a Achiziției, Operatorii Economici trebuie să prezinte, ca urmare a solicitării exprese a Autorității Contractante, versiunea tradusă a respectivelor documente în limba procedurii așa cum este aceasta specificată în *Secțiunea IV.3.6* a Fișei de Date a Achiziției.

În aplicarea art. 197 din Legea 98/2016, atunci când, la completarea DUAE, Operatorul Economic precizează că documentele justificative pentru afirmațiile și informațiile incluse în declarația pe proprie răspundere (sub forma DUAE) sunt disponibile în format electronic și indică URL-ul și codul de acces la informații, acesta nu trebuie să mai transmită, la solicitarea expresă a Autorității Contractante, documentele suport, ci doar să confirme Autorității Contractante că informațiile sunt disponibile pentru a fi accesate și transferate de la adresa URL menționată de operator și incluse în arhiva electronică constituită la nivel de Autoritate Contractantă.

În aplicarea prevederilor art. 183, alin. (2) din Legea nr. 98/2016, Autoritatea Contractantă solicită o singură dată Ofertantului înlocuirea Terțului Susținător, respectiv a entității pe ale cărei capacități Ofertantul se bazează pentru îndeplinirea cerinței minime privind numărul mediu anual de personal și numărul personalului de conducere, utilizând ca referință condițiile de participare la procedură specificate în Fișa de Date a Achiziției, informațiile incluse în DUAE (răspuns) prezentat de Terțul Susținător, conținutul Angajamentului de susținere de terță parte și evidențele furnizate de Operatorul Economic Ofertant drept dovezi pentru informațiile incluse în Angajamentul de susținere de terță parte și DUAE (răspuns) al Operatorului Economic pe ale cărui capacități Operatorul Economic Ofertant se bazează.